หวยครองแชมป์ส่งรายได้ครึ่งปีสูงสุดกว่า 2 หมื่นล้านบาท
สำนักงานสลากฯ ครองแชมป์รัฐวิสาหกิจ ส่วรายได้รับครึ่งปีแรกสูง 2 หมื่นล้านบาท
9 เม.ย. 2565

นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นไตรมาส 2 ปีงบประมาณ 2565 (1 ตุลาคม 2564 - 31 มีนาคม 2565) สคร. จัดเก็บเงินนำส่งรายได้แผ่นดิน จากรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50 (กิจการฯ) รวมทั้งสิ้นจำนวน 66,372 ล้านบาท สูงกว่าประมาณการสะสมจำนวน 8,521 ล้านบาท หรือคิดเป็นร้อยละ 46 ของเป้าหมายการจัดเก็บในปีงบประมาณ 2565 จำนวน 142,800 ล้านบาทโดยเงินนำส่งรายได้แผ่นดินส่วนใหญ่มาจากสำนักงานสลากกินแบ่งรัฐบาล บริษัท ปตท. จำกัด (มหาชน) การไฟฟ้าฝ่ายผลิตแห่งประเทศไทย และธนาคารออมสิน โดยรัฐวิสาหกิจที่นำส่งรายได้แผ่นดินสะสมสูงสุด 10 อันดับแรก ประกอบด้วย1 สำนักงานสลากกินแบ่งรัฐบาล 23,644 ล้านบาท2 บริษัท ปตท. จำกัด (มหาชน) 17,519 ล้านบาท3 การไฟฟ้าฝ่ายผลิตแห่งประเทศไทย 6,419 ล้านบาท4 ธนาคารออมสิน 5,313 ล้านบาท5 การท่าเรือแห่งประเทศไทย 2,610 ล้านบาท6 การไฟฟ้านครหลวง 2,587 ล้านบาท7 ธนาคารอาคารสงเคราะห์ 2,374 ล้านบาท8 การทางพิเศษแห่งประเทศไทย 1,400 ล้านบาท9 การไฟฟ้าส่วนภูมิภาค 1,345 ล้านบาท10 การประปาส่วนภูมิภาค 746 ล้านบาท11 อื่นๆ และกิจการฯ 2,415สำหรับในปีงบประมาณ 2565 จะเป็นการจัดเก็บเงินนำส่งรายได้แผ่นดินจากผลประกอบการในปี 2564 ของรัฐวิสาหกิจ จึงมีความเป็นไปได้ที่ผลประกอบการในช่วงครึ่งปีหลังของปี 2564 ของรัฐวิสาหกิจอาจยังคงได้รับผลกระทบจากสถานการณ์การแพร่ระบาดของโควิด - 19 ในระลอกที่ผ่านมา ซึ่ง สคร. จะได้มีการติดตามผลการดำเนินงานของรัฐวิสาหกิจอย่างใกล้ชิด โดยจะพิจารณาประกอบกับมาตรการของภาครัฐที่รัฐวิสาหกิจจะต้องเข้าไปดำเนินการเพื่อช่วยเหลือประชาชนและการลงทุนของรัฐวิสาหกิจ เพื่อให้การกำกับติดตามการนำส่งเงินรายได้แผ่นดินของรัฐวิสาหกิจเป็นไปอย่างมีประสิทธิภาพ สามารถสร้างเสถียรภาพทางการคลังได้อย่างยั่งยืน